
ΠΡΟΕΔΡΙΚΑ ΔΙΑΤΑΓΜΑΤΑ 

(!) 

Έγκριση σύστασης κοινωφελούς ιδρύματος με την επωνυμία ΙΔΡΥΜΑ 

ΔΩΡΗΤΟΥ ΑΓΗΣΙΛΑΟΥ ΒΑΣ. ΤΣΙΡΩΝΗ και κύρωση του Οργα¬ 
νισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Την από 7.2.1979 αριθ. 15573 δημόσια διαθήκη του Αγησιλάου 
Βασ. Τσιρώνη, που συντάχθηκε στο συμβολαιογράφο Πατρών Χρήστο 
Ηρ. Τζαβέλα και δημοσιεύτηκε με το πρακτικό αριθ. 23/27.1.1981 
του Μονομελούς Πρωτοδικείου Πατρών, καθώς και τη συμβολαιογρα¬ 
φική πράξη αριθ. 14685/21.11.1980, που συντάχθηκε στο συμβο¬ 
λαιογράφο Αμαλιάδας Ανδρέα Γρηγ. Σκανδάμη, μιι τις οποίες συστή- 
θηκε κοινωφελές ίδρυμα με την επωνυμία «ΙΔΡΤΜΑ ΔΩΡΗΤΟΥ 
ΑΓΗΣΙΛΑΟΥ ΒΑΣ. ΤΣΙΡΩΝΗ». 

2. Τις διατάξεις των άρθρων: α) 95 και 98 του Α.Ν. 2039/39 
(ΦΕΚ 455/24.10.1939 τεύχος Α'), Β') 101 και 119 του Εισαγωγι¬ 
κού Νόμου του Αστικού Κώδικα και γ) 108 και 11 0 του Αστικού Κώ¬ 
δικα. 

3. Την απόφαση του Πρωθυπουργού και Υποιυργού Υγείας, Πρό¬ 
νοιας και Κοινωνικών Ασφαλίσεων αριθ. 200/20.2.1987 Φ.Ε.Κ. 
91/τ.Β'/20.2.87 με την οποία ανατέθηκαν αρμοδιότητες στους Υφυ¬ 
πουργούς Υγείας, Πρόνοιας και Κοινωνικών Αα^κχλίαεων. 

4. Την από 22.12.1982 σύμφωνη γνωμοδότηση του Συμβουλίου 
Εθνικών Κληροδοτημάτων. 


Με πρόταση του Υπουργού Οικονομικών και της Υφυπουργού 
Υγείας, Πρόνοιας και Κοινωνικών Ασφοιλίσεων, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επωνυ¬ 
μία «ΙΔΡΥΜΑ ΔΩΡΗΤΟΥ ΑΓΗΣΙΛΑΟΥ ΒΑΣΙΛΕΙΟΥ ΤΣΙΡΩΝΗ», 
που έγινε οιπό τον Αγησίλαο Βασ. Τσιρώνη με την από 7 Φεβρουάριου 
1979 αριθ. 15573 δημόσια διαθήκη του, που συντάχθηκε στο συμβο¬ 
λαιογράφο Πατρών Χρήστο Ηρ. Τζαβέλα και δημοσιεύτηκε με το 
πρακτικό αριθ. 23/27.1.1981 σε συνδυασμό με τη συμβολαιογραφική 
πράξη αριθ. 14685/21.11.1980, που συντάχθηκε στο συμβολαιο¬ 
γράφο Αμαλιάδας Ανδρέα Γρηγορίου Σκανδάμη. 

Το ίδρυμα αιυτό, που αποτελεί νομικό πρόσωπο ιδιωτικού δικαίου, 
υπάγεται στην ε ποπτεία και τον έλεγχο των Υπουργών, Υγείας, Πρό¬ 
νοιας και Κοινωνικών Ασφαλίσεων και Οικονομικών και διέπεται από 
τις συστατικές: τον πράξεις, τον οργανισμό του, τον Α.Ν. 2039/1939 
και τα διατάγματα που έχουν εκδοθεί ή θα εκδοθούν σε εκτέλεση του 
νόμου τούτου. 

2. Κυρώνοιμε τον οργανισμό διοίκησης και διαχείρισης του ιδρύμα¬ 
τος τούτου, πο υ αποτ.ελείται από δεκατρία (13) άρθρα και καταγωοίζε- 
ται παρακάτω: 

ΟΡΓΑΝΙΣΜΟΣ 

Διοίκησης και I ίιαχείρισης του κοινωφελούς ιδρύματος με την επωνυμία 

«ΙΔΡΥΜΑ ΔιΩΡΗΤΟΥ ΑΓΗΣΙΛΑΟΥ ΒΑΣΙΛΕΙΟΥ ΤΣΙΡΩΝΗ». 

Άρθρο ί. 


Μορφή - Επωνυμία - Έδρα - Σφραγίδα 

1. Το κοινωφε λές ίδρυμα με την επωνυμία «ΙΔΡΥΜΑ ΔΩΡΗΤΟΥ 
ΑΓΗΣΙΛΑΟΥ ΒΑ ΣΙΛΕΙΟΥ ΤΣΙΡΩΝΗ», που συστήθηκε από τον Αγη¬ 
σίλαο Βασ. Τσιρώνη με την από 21.11.1980 αριθ. 14685 συμβολαιο¬ 
γραφική πράξη, που συντάχθηκε στο συμ/φο Αμαλιάδας Ανδρέα Γρη¬ 
γορίου Σκανδάμη, καθώς και τη δημόσια διαθήκη του αριθ. 15573 
από 7.2.1979, 7) οποία συντάχθηκε στο συμβολαιογράφο Πατρών 
Χρήστο Ηρακλέους Τζαβέλα και δημοσιεύτηκε με το πρακτικό αριθ. 
23/27.1.1981 του Μονομελούς Πρωτοδικείου Πατρών, αποτελεί νο¬ 
μικό πρόσωπο ιδιωτικού δικαίου, το οποίο διέπεται από τις διατάξεις 
των συστατικών του πράξεων, του οργανισμού του, του Α.Ν. 
2039/1939 και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του Ιδρύματος είναι η πόλη της Αμαλιάδας. 

3. Η σφραγίδα του ιδρύματος είναι στρογγυλή και αναγράφει περι¬ 
μετρικά τις λέξεις «ΙΔΡΥΜΑ ΔΩΡΗΤΟΥ ΑΓΗΣΙΛΑΟΥ ΒΑΣ. ΤΣΙ- 
ΡΩΝΗ» και στη μέση τη λέξη «ΑΜΑΛΙΑΔΑ». 

Άρθρο 2. 
•Σκοπός. 


Σκοπός του ιδρύματος είναι η οικονομική ενίσχυση, με κλήρωση 
και ανάλογα με τους πόρους αυτού, ενός ή περισσοτέρων ορφανών από 
πατέρα ή μητέρα κοριτσιών, που κατάγονται από την Κοινότητα Αλε- 
σταίνων — Καλαβρύτων, από το Δήμο Αμαλιάδας και από το συνοικι¬ 
σμό «ΜΑΡΑΘΙΑΣ» Αμαλιάδας. Επίσης η μικρή οικονομική ενίσχυση 
δύο (2) οικονομικά αδυνάτων ανήλικων κοριτσιών, ηλικίας μέχρις 7 
ετών, που κατάγονται από τις ίδιες ως άνω περιοχές. 

Άρθρο 3. 

Περιουσία - Πόροι. 

1. Περιουσία του ιδρύματος αποτελεί ένα αστικό^ακίνητο, ήτοι ένα 
ισόγειο κατάστημα μετά του υπογείου του, που βρίσκεται στην Πάτρα, 
στην πολυκατοικία επί της οδού Κολοκοτρώνη αριθμ. 16-18 και το 
οποίο, περιήλθε στον ιδρυτή Αγησίλαο Βασ. Τσιρώνη, από αγορά, με 
το αριθ. 10414/1974 συμβόλαιο του συμβολαιογράφου Πατρών Χρή¬ 
στου Γκολφινόπουλου, και μεταγράφηκε νόμιμα στα βιβλία μεταγρα¬ 
φών του Δήμου Πατρών στον τόμο 1003 και αριθμ. 203981 και 
203982. 

2. Πόροι του ιδρύματος είναι τα εισοδήματα που προέρχονται από 
την εκμετάλλευση του άνω περιουσιακού του στοιχείου, από διάφορες 
χρηματικές επιχορηγήσεις, καθώς και από δωρεές, κληρονομιές, ή 
κληροδοσίες, που αφήνονται σ’ αυτό από οποιοδήποτε φυσικό ή νομικό 
πρόσωπο. 

Άρθρο 4. 

Διοίκηση. 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους κάθε φορά: 

α) Πρόεδρο Πρωτοδικών Αμαλιάδας, ως Πρόεδρο, 

β) Ειρηνοδίκη Αμαλιάδας. 

γ) Οικονομικό Έφορο Αμαλιάδας. 

δ) Διευθυντή του Δημοσίου Ταμείου Αμαλιάδας κοιι 

ε) Εφημέριο Ιερού Ναού Κοίμησης Θεοτόκου του συνοικισμού Μαρα- 
θιάς Αμαλιάδας. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρ ο, το Γραμματέα 
και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της 
συστατικής πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε τρεις μήνες 
και έκτακτα όποτε το ζητήσει ο Πρόεδρος ή δύο τουλάχιστον από τα 
μέλη του, με γραπτή αίτησή τους προς τον Πρόεδρο, πάντοτε όμως 
έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη.που· μετέχουν στη συνε¬ 
δρίαση. 

8. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που 
δαπάνησαν για την εκτέλεση υπηρεσίας του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 


Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος; και γενικά αποφασίζει για κάθε θέμα που αφορά στη 
διοίκηση και στη λειτουργία του, τη διάθεση των πόρων αυτού, καθώς 
και για κάθε ενέργεια που σχετίζεται με την εκπλήρωση του σκοπού 
του, πάντοτε όμως σύμφωνα με τις διατάξεις της συστατικής πράξης, 
του παρόντος οργανισμού του Α.Ν. 2039/1939 και των διαταγμάτων 
που εκδόθηκαυ ή θα εκδοθούν σε εκτέλεση του νόμου τούτου, καθώς 
και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Ηλείας) 
τον προϋπολογισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και του 
από 20.12.1939 Β. Δ/τος (ΦΕΚ 552/τ. Α /1939). 

Μαζί με τον απολογισμό καταρτίζει, ψηφίζει και υποβάλλει και τον 
γενικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύ¬ 
ματος με την προϋπόθεση όμως ότι υπάρχει αντίστοιχη πίστωση στον 
εγκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους των συλλογικών 
συμβάσεων εργασίας και τις διατάξεις γενικότερα της εργατικής νομο¬ 
θεσίας. 

γ) Αποφασίζει για κάθε θέμα που έχει σχέση με την εύρυθμη και 
καλή λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληρο¬ 
δοσιών και δωρεών, καθώς και για την ανακήρυξη ευεργετών και 
δωρητών του ιδρύματος. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται, με απόφαση αυτού. 

Άρθρο 6. 

Καθήκοντα Προέδρου. 

1. Ο Πρόεδρος του Διοικητικού Συμβουλίου του ιδρύματος: 
α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πληρεξούσιό του που 
θα ορίζεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες 
συνεδριάσεις, κηρύσσει την έναρξη και λήξη αυτών και διευθύνει τις συ¬ 
ζητήσεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον ημέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. 

θέμα που δεν περιλαμβάνεται σ’ αυτήν δε συζητείται, εκτός αν 
πρόκειται για επείγουσα υπόθεση και συμφωνήσει γι’ αυτό η πλειοψη¬ 
φία των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση 
διαφόρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέ- 
πεται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με 
τις ειδικές εξουσιοδοτήσεις και εντολές αυτού. 

Άρθρο 7. 

Καθήκοντα Γραμματέα. 

1, Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. * 

β) Φροντίζει γιοι τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

8) Φυλάσσει τα έγγραφα, τα βιβλία (εκτός από τα διαχειριστικά) 
και τη σφραγίδα του ιδρύματος και ευθύνεται για την καταστροφή ή 
την απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Καθήκοντα Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά 
ιδρύματα που ορίζονται στο άρθρο 73 του Α.Ν. 2039/1939, έχοντας 
την ευχέρεια να παρακρατεί από αυτά ένα μικρό ποσό, που είναι 
αναγκαίο για την πληρωμή έκτακτων και επειγουσών δαπανών του 
ιδρύματος, το ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάσσει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 9. 

Διαδικασία χορήγησης οικονομικών ενισχύσεων. 

1. Το Διοικητικό Συμβούλιο του ιδρύματος καλεί με προκήρυξη- 
πρόσκλησή του κάθε χρόνο και πριν από τις 15 Αυγούστου που ορίζεται 
παρακάτω σαν ημέρα κλήρωσης, όλα τα ενδιαφερόμενα ορφανά κορί¬ 
τσια που δικαιούνται οικονομική ενίσχυση για την αντιμετώπιση των 
δαπανών του γάμου τους, καθώς και τα ανήλικα ορφανά κορίτσια να 
υποβάλουν σ’ αυτό μέσα σε τακτή προθεσμία, σχετική αίτηση με τα 
απαραίτητα δικαιολογητικά που αναφέρονται στην παραπάνω προκή- 
ρυξη-πρόσκληση. 

Αντίγραφο της προκήρυξης-πρόσκλησης πρέπει, με φροντίδα του 
Διοικητικού Συμβουλίου του ιδρύματος, να τοιχοκολείται με αποδει¬ 
κτικό έξω από τα γραφεία του ιδρύματος και του Κοινοτικού Καταστή¬ 
ματος Αλεσταίνων-Καλαβρύτων του Δημοτικού Καταστήματος Αμα- 
λιάδας και στο συνοικισμό Μαραθιάς-Αμ,αλιάδας, καθώς και έξω από 
τους Ιερούς Ναούς των εν λόγω Δήμων και Κοινοτήτων και να δημο¬ 
σιεύεται μια φορά σε μια τοπική, κατά προτίμηση ημερήσια, εφημερίδα 
της περιφέρειας του ιδρύματος και μια φορά σε δύο ημερήσιες Αθηναϊ¬ 
κές εφημερίδες μεγάλης κυκλοφορίας, σαράντα πέντε (45) τουλάχιστον 
ημέρες πριν από τη λήξη της παραπάνω προθεσμίας. 

2. Δικαίωμα οικονομικής ενίσχυσης έχουν τα ορφανά κορίτσια που 
πληρούν τις παρακάτω προϋποθέσεις. 

α) Έχουν ηλικία, από τη μικρότερη που επιτρέπουν οι ισχύουσες 
κάθε φορά διατάξεις του Αστικού Κώδικα τη σύναψη έγκυρου γάμου, 
μέχρι και 45 ετών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προηγούμενο ημε¬ 
ρολογιακό έτος, από το έτος απονομής της οικονομικής ενίσχυσης. 

6) Να είναι γραμμένες στα δημοτολόγια της Κοινότητας Αλεσταίνων 
Καλαβρύτων, του Δήμου Αμαλιάδας και του συνοικισμού Μαραθιάς - 
Αμαλιάδας. 

ε) Είναι ορφανές από μητέρα ή πατέρα. 

3. Επίσης δικαίωμα οικονομικής ενίσχυσης έχουν τα ανήλικα ορ¬ 
φανά κορίτσια, που πληρούν τις παρακάτω προϋποθέσεις. 

α) Είναι οικονιμικά αδύνατες. 

β) Έχουν ηλικία μέχρις εφτά (7) ετών. 


γ) Κατάγονται από τις ίδιες ως άνω περιοχές και είναι γραμμένες 
στα δημοτολόγια των παραπάνω Δήμων και Κοινοτήτων (εδαφ. δ) 
της παραγ. (2). 

δ) Είναι ορφανές από μητέρα ή πατέρα. 

4. Το Διοικητικό Συμβούλιο μετά τη λήξη της παραπάνω προθε¬ 
σμίας εξετάζει τις αιτήσεις και τα λοιπά δικαιολογητικά, που υποβλή¬ 
θηκαν και ανακηρύσσει με αιτιολογημένη απόφαση τα ορφανά κορίτσια 
που δικαιούνται να λάβουν μέρος στην κλήρωση, για την επιλογή 
αυτών, που θα ενισχυθούν οικονομικά για την αντιμετώπιση των δαπα¬ 
νών του γάμου τους, καθώς και τα ανήλικα ορφανά κορίτσια, που θα 
ενισχυθούν οικονομικά. 

Στη συνέχεια το Διοικητικό Συμβούλιο προβαίνει σε δημόσια κλή¬ 
ρωση που πραγματοποιείται κάθε χρόνο την 15η Αυγούστου και επιλέ¬ 
γει ένα ή περισσότερα ορφανά κορίτσια, που θα ενισχυθούν οικονομικά 
για την αντιμετώπιση των δαπανών του γάμου τους, ανάλογα με τους 
πόρους του ιδρύματος, καθώς και δύο ανήλικα ορφανά κορίτσια, που 
θα ενισχυθούν οικονομικά. Τον κλήρο θα βγάζει από την κληρωτίδα 
ένα από τα παρευρισκόμενα στην κλήρωση παιδιά. 

Σε περίπτωση κατά την οποία κάποιο δικαιολογητικά των υποψη¬ 
φίων είναι ατελές, ως προς ένα ή περισσότερα στοιχεία αυτού, το 
Διοικητικό Συμβούλιο του ιδρύματος καλεί τις ενδιαφερόμενες με έγ¬ 
γραφη πρόσκλησή του, πριν αποφασίσει σχετικά για την ανακήρυξη 
των δικαιούχων, να συμπληρώσει τις ατέλεις αυτές, μέσα σε πέντε (5) 
ημέρες από την επίδοση με σχετική απόδειξη της παραπάνω πρόσκλη- 
σης. 

5. Η απόφαση ανακήρυξης των δικαιουμένων να λάβουν μέρος στην 
κλήρωση κοριτσιών και των δύο περιπτώσεων τοιχοκολείται, την ίδια 
ή την επόμενη ημέρα, έξω από τα γραφεία του ιδρύματος και των 
ανωτέρω Δημοτικών και Κοινοτικών καταστημάτων, καθώς και έξω 
από τους Ιερούς Ναούς των εν λόγω Δήμων και Κοινοτήτων, με 
αποδεικτικό που θα υπογράφεται από το Γραμματέα ή άλλο εξουσιοδο¬ 
τημένο υπάλληλο του ιδρύματος και από ένα δημότη. 

Με την απόφαση αυτή καλούνται επίσης οι υπόλοιπες ενδιαφερόμε¬ 
νες υποψήφιες που απορρίφθηκαν να υποβάλουν, εφόσον το επιθυμούν 
σχετική ένσταση κατά της παραπάνω απόφασης του Διοικητικού Συμ¬ 
βουλίου του ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

Η ένσταση αυτή καταθέτεται με απόδειξη παραλαβής στο Γραμμα¬ 
τέα ή σε άλλο μέλος του Διοικητικού Συμβουλίου του ιδρύματος, που 
τυχόν έχει οριστεί προς τούτο από αυτό. 

6. Μετά την παρέλευση της δεκαήμερης προθεσμίας της προηγούμε¬ 
νης παραγράφου και εφόσον δεν υποβλήθηκε καμιά ένσταση, στα κορί¬ 
τσια που κληρώθηκαν, παραδίδεται βιβλιάριο ταμιευτηρίου. 

Τα βιβλιάρια των ορφανών κοριτσιών εξοφλούνται μετά την προσκό¬ 
μιση στην Τράπεζα ή το πιστωτικό ίδρυμα της ληξιαρχικής πράξης 
τέλεσης του γάμου τους. Τα βιβλιάρια των ορφανών ανηλίκων κορι- 
ταιών εξοφλούνται μετά την ενηλικίωσή τους. 

7. Η οικονομική ενίσχυση των ορφανών κοριτσιών, για την αντιμε¬ 
τώπιση των εξόδων του γάμου τους ορίζεται στο ποσό των πενήντα 
χιλιάδων (50.000) δραχμών, που μπορεί να αυξάνεται ή να μειώνεται 
κατά την κρίση του Διοικητικού Συμβουλίου ανάλογα με τα ετήσια 
έσοδα αυτού και τις οικονομικές συνθήκες που επικρατούν. Η οικονο¬ 
μική ενίσχυση των δύο ανηλίκων ορφανών κοριτσιών που θα επιλεγούν 
ορίζεται στο ποσό των δύο χιλιάδων πεντακοσϊων (2.500) δραχμών 
τουλάχιστον. 

8. Σε περίπτωση υποβολής ενστάσεων εμπρόθεσμα, το ίδρυμα υπο¬ 
βάλλει αυτές μαζί με τα δικαιολογητικά όλων των υποψηφίων και τα 
λοιπά, έγγραφα εκλογής και ανακήρυξης των δικαιούχων, ως και τις 
σχετικές απόψεις του Διοικητικού Συμβουλίου, για τις ενστάσεις αυτές, 
στϋ αρμόδιο εκ του σκοπού Υπουργείου. 

Τούτο, μετά από έλεγχο των παραπάνω στοιχείων, τα διαβιβάζει 
μέσα σε είκοσι (20) ημέρες το αργότερο με τις παρατηρήσεις του στο 
Υπουργείο Οικονομικών, το οποίο αφού ελέγξει αν τηρήθηκαν ή όχι 
οι διατάξεις της συστατικής πράξης του ιδρύματος, του παρόντος οργα¬ 
νισμού και των σχετικών νόμων, τα παραπέμπει με σχετική εισήγησή 
του στο Συμβούλιο Εθνικών Κληροδοτημάτων προς γνωμοδότηση. 

Ο Υπουργός Οικονομικών και το Συμβούλιο Εθνικών Κληροδοτη¬ 
μάτων μπορούν, εφόσον κρίνουν ότι είναι αναγκαίο, να ζητούν από τις 
αρμόδιες Αρχές και το ίδρυμα κάθε χρήσιμη σχετική πληροφορία και 
στοιχεία. 

Μετά την παραπάνω γνωμοδότηση του Συμβουλίου Εθνικών Κλη¬ 
ροδοτημάτων για το βάσιμο ή όχι των ενστάσεων, εκδίδεται κοινή 
απόφαση του Υπουργού Οικονομικών και του εκ του σκοπού αρμόδιου 
Υπουργού, με την οποία είναι δυνατό να εγκριθούν ή να απορριφθούν 

ή να τροποποιηθούν οι σχετικές αποφάσεις του Διοικητικού Συμβουλίου 
του ιδρύματος, ως προς μία ή περισσότερες υποψήφιες ή και να διατα- 
χθεί η επανάληψη όλης της διαδικασίας επιλογής και ανακήρυξης των 
δικαιούχων της οικονομικής ενίσχυσης. 

9. Αν κάποια από τις δικαιούχες ίδεν τελέσει το γάμο της ή πεθάνει 
άγαμη μέσα σε διάστημα πέντε (5) ειτών από τη χρονολογία επιλογής 
της ή τελέσει το γάμο της μέσα στην προθεσμία αυτή αλλά δεν αναλά- 
βει το πΟσό της οικονομικής ενίσχυσης μέσα σε δύο έτη (2) έτη από 
την τέλεση του γάμου της η ενηληκίωση της (προκειμένου για τα 
οινήλικα ορφανά κορίτσια) τα ποσά του κεφαλαίου και τόκων της 
οικονομικής ενίσχυσης επαναφέρονται, έπειτα από απόφαση του Διοι¬ 
κητικού Συμβουλίου, στο λογαριασμό καταθέσεων του ιδρύματος για 
τη χορήγηση περισσοτέρων οικονομικών ενισχύσεων τα επόμενα έτη. 

10. Σε περίπτωση που δεν συμπληρωθεί ο οριζόμενος στην προκή¬ 
ρυξη - Πρόσκληση αριθμός θέσεων οικονομικής ενίσχυσης για οποίο δή¬ 
ποτε λόγο (μικρότερος αριθμός υποψηφίων κλπ), τότε τα αδιάθετα 
ποσά μεταφέρονται στο επόμενο έτος με ανάλογη αύξηση του αριθμού 
των οικονομικών ενισχύσεων. 

11. Μετά την αφαίρεση της οικονομικής ενίσχυσης που μνημονεύε¬ 
ται στην παράγραφο 7, των τυχόν εξόδων του Διοικητικού Συμβουλίου, 
που αναφέρονται στο άρθρο 4, των εξόδων τέλεσης μνημοσύνου και 
των εξόδων συντήρησης του Κενοταφίου και του ακινήτου του ιδρύμα¬ 
τος στην Πάτρα, το ποσό που θα απομείνει τυχόν από το συνολικό 
εισόδημα του ιδρύματος θα μεταφέρεται επίσης σαν εισόδημα του επό¬ 
μενου έτους, για να δοθεί οικονομική ενίσχυση σε μεγαλύτερο αριθμό 
οικονομικά αδυνάτων κοριτσιών ή για να. αυξηθεί ανάλογα το ποσό 
της οικονομικής ενίσχυσης που όρισε ο ιδρυτής. 

Άρθρο 10. 

Οικονομική Διαχείριση 1 . 

1. Η οικονομική διαχείριση του ιδρύματος περιλαμβάνει ετήσια 
περίοδο, η οποία αρχίζει την 1η Ιανουάριου και λήγει την 31η Δεκεμ¬ 
βρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της κυβέρνησης του σχετικού Π. 
Δ/τος έγκρισης της σύστασης του ιδρύματος, η οποίοι μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διοεχείριση γίνεται μα βάση προϋπολογισμό και 
απολογισμό εσόδων και εξόδων, που καταρτίζονται σύμφωνα με τις 
διατάξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/τ.Α· /22.12.1939). 

Άρθρο 11 
Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται 
με χρονολογική σειρά και λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων. 

ε) Στελέχη, αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 12, 

Τροποποίηση ϋργοινισμού. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 


Άρθρο 13. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται σε άλλο ίδρυμα με παραπλήσιο σκοπό. 

Στον Υπουργό Οικονομικών και στην Υφυπουργό Υγείας, Πρόνοιας 
και Κοινωνικών Ασφαλίσεων αναθέτουμε τή δημοσίευση και εκτέλεση 
του παρόντος διατάγματος. 

Αθήνα, 30 Απριλίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΔΗΜ. ΤΣΟΒΟΛΑΣ ΣΥΛΒΑ ΑΚΡΙΤΑ 

- ♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 670/4928/482515 (2) 

Κύρωση καταρτισθέντων Πινάκων Αγωνιστών Εθνικής Αντίστασης 

από την Πρωτοβάθμια Επιτροπή Κρίσεως του άρθρ. 9 του αριθ. 

379/83 Π. Δ/τος (ΦΕΚ Α' 136) της Νομαρχίας Λακωνίας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 
’ Εχοντας υπόψη τις διατάξεις του Ν. 1285/82 και του 379/83 
Π. Δ/τος, την 072.2/7/Γ1564/6.11.86 Κοινή Απόφαση του Πρω¬ 
θυπουργού και του Αντιπροέδρου της Κυβέρνησης και Υπουργού Εθνι¬ 
κής Άμυνας και την από 4.5.87 εισήγηση της ΔΕΠΑΘΑ/ΓΕΕΘΑ, 
αποφασίζουμε: 

Την κύρωση των από 31.3.87 καταρτισθέντων Πινάκων Αγωνι¬ 
στών Εθνικής Αντίστασης από την Πρωτοβάθμια Επιτροπή Κρίσεως 
του άρθρου 9 του αρ. 379/83 Π. Δ/τος της Νομαρχίας Λακωνίας 
βάσει των από 4, 11 και 18.3.87 αποφάσεών της που καταχωρήθη- 
καν στα αριθ. 95, 96 και 97/87 Πρακτικά: 

Με τις πιο πάνω αποφάσεις (αναγνωρίσθηκαν ως αγωνιστές της 
Εθνικής Αντίστασης οι: 

Ατσαβές Πέτρος του Αναστασίου και της Αλεξάνδρας, γεννηθείς το 
1929 στη Σπαρτιά Αακεδαίμονος Λακωνίας. 

Αποστολάκος Νικόλαος του Χρήστου και της Αθηνάς, γεννηθείς το 
1929 στο Βασιλάκιο Αακεδαίμονος Λακωνίας. 

Γιαννιάς Παναγιώτης του Νίκου και της Παναγιώτας, γεννηθείς 
το 1931 στη Σελλασία Αακεδαίμονος Λακωνίας. 

Γιαννακόπουλος Ευστράτιος του Δημητρίου και της Ελένης, γεννη¬ 
θείς το 1926 στη Σελλασία Αακεδαίμονος Λακωνίας. 

θωμάκος Παναγιώτης του Ιωάννη και της Χρυσάφως, γεννηθείς 
το 1931 στις Κροκεές Αακεδαίμονος Λακωνίας. 

Κάλλας Νικόλαος του Γεωργίου και της Αικατερίνης, γεννηθείς το 
1922 στα Πάκια Επιδαύρου Λιμηράς Λακωνίας. 

Μακρής Θεοφάνης του Γεωργίου και της Δημητρούλας, γεννηθείς 
το 1927 στον Ασωπό Επιδαύρου Λιμηράς Λακωνίας. 

Πράττα - Κούτουλα Παναγιώτα του Δημητρίου και της Αγγελικής, 
γεννηθείσα το 1927 στη Σκούρα Αακεδαίμονος Λακωνίας. 

Σταθάκου Παναγιώτα συζ. Πέτρου, γεννηθείσα το 1927 στο Ξηρο- 
κάμπι Αακεδαίμονος Λακωνίας. 

Σωτηράκος Χρήστος του Ιωάννη και της Σταυρούλας, γεννηθείς το 
1918 στη Μελιτίνη Αακεδαίμονος Λακωνίας. 

Τσατουμάς Κων/νος του Ανδρέα και της Αικατερίνης, γεννηθείς το 
1934 στην Πλατάνα Αακεδαίμονος Λακωνίας. 

Βλογιανίτη Δήμητρα συζ. Θεοδώρου, γεννηθείσα το 1904 στις Αμύ- 
κλες Αακεδαίμονος Λακωνίας. 

Βλογιανίτη Αικατερίνη του Κων/νου και της Αντωνίας, γεννηθείσα 
το 1934 στους Γοράνους Αακεδαίμονος Λακωνίας. 

Γιάνναρης Δρακούλης του Νικολάου και της Αικατερίνης, γεννηθείς 
το 1923 στο Γύθειο Λακωνίας. 

Γιαννοπούλου Γαρυφαλλιά του Δημητρίου και της Χριστίτσας, γεν¬ 
νηθείσα το 1930 στην Ποταμιά Αακεδαίμονος Λακωνίας. 

Γούβη Πολύτιμη του Παναγιώτη και της Μαρίας, γεννηθείσα το 
1927 στη Σκούρα Λακεδαίμνος Λακωνίας. 

Κααιδάχου - Νικολινάχου Αγγελική του Παναγιώτη και της Κων/- 
νας, γεννηθεΐσα το 1932 στους Μολάους Επίδαυρου Λιμηράς Λακω¬ 
νίας. 

Κουτσογιαννόπουλος Δημήτριος του Βασιλείου και της Ευγενίας, 
γεννηθείς το 1933 στα Πάκια Επίδαυρου Λιμηράς Λακωνίας. 

Κοΰρλας Ιωάννης του Κων/νου και της Γιαννούλας, γεννηθείς το 

1928 στον Κεφαλά Λαχεδαίμονος Λακωνίας. 

Καλκανάκος Γεώργιος του Χαράλαμπου και της Μαριγώς, γεννη¬ 
θείς το 1928 στη Δροσοπηγή Γυθείου Λακωνίας. 

Μαδημένου — Τσερεμέ Φωτούλα του Νικολάου και της Μαρίας, 
γεννηθεΐσα το 1933 στο Βασαρά Λαχεδαίμονος Λακωνίας. 

Μαρκόπουλος Ιωάννης του Γεωργίου και της Αντωνίας, γεννηθείς 
το 1933 στις Κροκεές Λαχεδαίμονος Λακωνίας. 

Μητράχος Ανδρέας του Βασιλείου και της Σταυρούλας, γεννηθείς 
το 1933 στις Κροκεές Λαχεδαίμονος Λακωνίας. 

Μανίκης Ιωάννης του Στέφανου και της Καλλιόπης, γεννηθείς το 

1932 στα Κουπιά Επίδαυρου Λιμηράς Λακωνίας. 

Πράττας Πάνος του Δημητρίου και της Ελένης, γεννηθείς το 1932 
στη Σκούρα Λαχεδαίμονος Λακωνίας. 

Παλαιολόγος Θεόδωρος του Ιωάννη και της Ελένης, γεννηθείς το 
1915 στην Καλλιθέα Λαχεδαίμονος Λακωνίας.. 

Σώτου Γεωργία του Χρήστου και της Αργύρως, γεννηθεΐσα το 1932 
στο Δαφνί Λαχεδαίμονος Λακωνίας. 

Τσουρούκη Σταυρούλα του Ιωάννη και της Ελένης, γεννηθεΐσα το 
1926 στη Μαγούλα Λαχεδαίμονος Λακωνίας. 

Χαγιά Ματίνα του Δημητρίου και της Φωτεινής, γεννηθεΐσα το 
1925 στη Σκάλα Λαχεδαίμονος Λακωνίας. 

Χρυσανθακοπούλου — Βουλουμάνου Παναγιώτα του Δημητρίου και 
της Αναστασίας, γεννηθεΐσα το 1932 στο Δαφνί Λαχεδαίμονος Λακω¬ 
νίας. 

Χίος Αθανάσιος του Ιωάννη και της Αικατερίνης, γεννηθείς το 1931 
στη Βορδόνια Λαχεδαίμονος Λακωνίας. 

Αναατασάκος Γεώργιος του Περικλή και της Πηνελόπης, γεννηθείς 
το 1926 στο Δαφνί Λαχεδαίμονος Λακωνίας. 

Βάθης θεοτόκης του Δημητρίου και της Κων/νας, γεννηθείς το 
1934 στη Βαρβίτσα Λαχεδαίμονος Λακωνίας. 

Βόλης Ιωάννης του Νικολάου και της Ελένης, γεννηθείς το 1932 
στο Κυπαρίσσι Επιδαύρου Λιμηράς Λακωνίας. 

Δρίβα θεοχάρη συζ. Μιχαήλ και της Ελένης, γεννηθεΐσα το 1930 
στη Ρειχέα Επιδαύρου Λιμηράς Λακωνίας. 

Δρίβας Μιχαήλ του Ιωάννη και της Δέσποινας, γεννηθείς το 1921 
στη Ρειχέα Επιδαύρου Λιμηράς Λακωνίας. 

Κολοβός Παναγιώτης του Κων/νου και της Σοφίας, γεννηθείς το 

1933 στη Σπάρτη Λαχεδαίμονος Λακωνίας. 

Κολοβός Ευθύμιος του Κων/νου και της Σοφίας, γεννηθείς το 1929 
στα Βρέσθενα Λαχεδαίμονος Λακωνίας. 

Κάκκας Δημήτριος του Παναγιώτη και της Δήμητρας, γεννηθείς 
το 1927 στις Κροκεές Λαχεδαίμονος Λακωνίας. 

Κανελλάκης Νικόλαος του Σταύρου και της Γιαννούλας, γεννηθείς 
το 1930 στην Τρύπη Λαχεδαίμονος Λακωνίας. 

Κουκούτση Μαρία του Γεωργίου και της Τρισεύγενης, γεννηθεΐσα 
το 1925 στις Αμύκλες Λαχεδαίμονος Λακωνίας. 

Καρκαμπάσης Παναγιώτης του Ηλία και της Δήμητρας, γεννηθείς 
το 1927 στην Παλαιοπαναγιά Λαχεδαίμονος Λακωνίας. 

Κουμπαράκος Γεώργιος του Αναστασίου και της Αντωνίας, γεννη¬ 
θείς το 1933 στη Σπαρτιά Λαχεδαίμονος Λακωνίας. 

Κατσίρης Θεόδωρος του Γεωργίου και της Κατίγκως, γεννηθείς το 
1931 στους Βουτιάνους Λαχεδαίμονος Λακωνίας. , 

Κουρνιώτης Πέτρος του Ευστρατίου και της Ελένης, γεννηθείς το 

1929 στις Αμύκλες Λαχεδαίμονος Λακωνίας. 

Λάσκαρης Ηλίας του Παναγιώτη και της Σταυρούλας, γεννηθείς 
το 1927 στο Ξηροκάμπι Λαχεδαίμονος Λακωνίας. 

Ματθαίου Άννα του Παύλου και της Ιωάννας, γεννηθεΐσα το 1931 
στη Βαρβίτσα Λαχεδαίμονος Λακωνίας. 

Μιχαήλ Σταυρούλα συζ. Παρασκευά και της Παναγιώτας, γεννη- 
θείσα το 1927 στο Βασαρά Λαχεδαίμονος Λακωνίας. 

Νικολακάκου Κυριακούλα του Θεόδωρου και της Αναστασίας, γεν- 
νηθείσα το 1927 στο Ξηροκάμπι Λαχεδαίμονος Λακωνίας, 

Νικηφόρος Αλέξανδρος του Παναγιώτη και της Αικατερίνης, γεννη¬ 
θείς το 1929 στην Παντάνασσα Επιδαύρου Λιμηράς Λακωνίας. 

Πετράκου Ελένη συζ. Πέτρου και της Παναγιώτας, γεννηθεΐσα το 
1929 στο Δαφνί Λαχεδαίμονος Λακωνίας. 


Παπαδάκος Κων/νος του Κων/νου και της Χαρίχλειας, γεννηθείς 
το 1927 στο Ξηροκάμπι Λαχεδαίμονος Λακωνίας. 

Παπαδάκος Παναγιώτης του Γεωργίου και της Ειρήνης, γεννηθείς 
το 1921 στην Ποταμιά Λαχεδαίμονος Λακωνίας. 

Σταυρόπουλος Δημήτριος του Παναγιώτη και της Παναγιώτας, 
γεννηθείς το 1934 στο Δαφνί Λαχεδαίμονος Λακωνίας. 

Τσουλαμάνης Ιωάννης του Γεωργίου και της Γιαννούλας, γεννηθείς 
το 1925 στο Λευκόχωμα Λαχεδαίμονος Λακωνίας. 

Χατζηγεωργίου Γεώργιος του Ιωάννη και της Γαρυφαλιάς, γεννη¬ 
θείς το 1929 στο Ξηροκάμπι Λαχεδαίμονος Λακωνίας. 

Χατζάκος Γεώργιος του Δημητρίου και της Αικατερίνης, γεννηθείς 
το 1928 στην Τραπεζαντή Λαχεδαίμονος Λακωνίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Μαίου 1987 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-♦- 

Αριθ. Φ.670/4946/482718 (3) 

Κύρωση χαταρτισθέντων Πινάκων Αγωνιστών Εθνικής Αντίστασης 

από την Πρωτοβάθμια Επιτροπή Κρίσεως του άρθρ. 9 του αριθ. 

379/83 Π. Δ/τος (ΦΕΚ Α' 136) της Νομαρχίας Αχαΐας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 
1. Έχοντας υπόψη τις διατάξεις του Ν. 1285/82, και του 
379/83 Π. Δ/τος, την αριθ. 072.2/7/Γ1564/6.11.86 κοινή από¬ 
φαση του Πρωθυπουργού και του Αντιπροέδρου της Κυβέρνησης και 
Υπουργού Εθνικής Άμυνας και την από 4.5.87 εισήγηση της ΔΕΠΑ- 
ΘΑ/ΓΕΕΘΑ, αποφασίζουμε: 

Την κύρωση των από 31.3.87 χαταρτισθέντων Πινάκων Αγωνι¬ 
στών Εθνικής Αντίστασης από την Πρωτοβάθμια Επιτροπή Κρίσεως 
του άρθρου 9 του αρ. 379/83 Π. Δ/τος της Νομαρχίας Αχαΐας βάσει 
της από 11.3.87 αποφάσεώς της που καταχωρήθηκε στο αριθ. 74/87 
Πρακτικό. 

Με την πιο πάνω απόφαση αναγνωρίσθηκαν ως αγωνιστές της 
Εθνικής Αντίστασης οι: 

Παπαγεωργίου Ιώάννης του Γεωργίου και της Αστρίνας, γεννηθείς 
το 1911 στο Κομπηγάδι Αχαΐας. 

Ντόρλη Αργυρώ του Γεωργίου, γεννηθεΐσα το 1925 στην Άνω 
Κλειτορία Αχαΐας. 

Τασούλας Νικηφόρος του Βάιου και της Παναγιώτας, γεννηθείς το 

1925 στο Μεγαλοχώρι Τρικάλων. 

Βουλιμιώτης Δημήτριος του Συμεών και της Ασήμως, γεννηθείς το 

1926 στο Μεσολόγγι Αιτωλοακαρνανίας. 

Χατζηπαναγιώτου Σταμάτης του Γ εωργίου και της Μαρίας, γεννη¬ 
θείς το 1914 στη Μικρά Ασία. 

Βαγενάς Ανδρέας του Γεωργίου και της Αθηνάς, γεννηθείς το 1926 
στην Κρήνη Αιγιαλείας Αχαΐας. 

Καραππαπάς Ιωάννης του Χρήστου και της Ελένης, γεννηθείς το 
1910 στη Γαβρολίμνη Αιτωλοακαρνανίας. 

Ευθυμίου Αναστασία του Γεωργίου, γεννηθεΐσα το 1930 στην Πά¬ 
τρα Αχαΐας. 

Γεωργόπουλος Αριστείδης του Ανδρέα και της Νικολίτσας, γεννη¬ 
θείς το 1910 στη Χαλανδρίτσα Αχαΐας. 

Σωτηρόπουλος Νικόλαος του Κων/νου και της Κων/νας, γεννηθείς 
το 1925 στη Δάφνη Αχαΐας. 

Χαραλαμπόπουλος Γεώργιος του Αθανασίου και της Πηνελόπης, 
γεννηθείς το 1923 στους Άνω Λουσούς Αχαΐας. 

Ανδριόπουλος Πέτρος του Δημητρίου και της Αγγελικής, γεννηθείς 
το 1921 στους Κάτω Λουσούς Αχαΐας. 

Παγανός Χαράλαμπος του Πάνου και της Αθηνάς, γεννηθείς το 
1926 στην Ακράτα Αχαΐας. 

Ανδρικόπουλος Νικόλαος του Κων/νου και της Μαρίας, γεννηθείς 
το 1926 στην Ακράτα Αχαΐας. 

Παπαδόπουλος Θεοφάνης του Κων/νου και της Ουρανίας, γεννηθείς 
το 1926 στα Συλιβαινιώτικα Αχαΐας. 

Αρφάνης Χρήστος του Γεωργίου και της Νικολίτσας, γεννηθείς το 
1926 στο Αίγιο Αχαΐας. 

Σκλαβούνος Ιωάννης του Γεωργίου και της Χαρίχλειας, γεννηθείς 
το 1915 στα Δεφαρανάτα Κεφαλληνίας. 

Μαρκέτος Γεράσιμος του Γεωργίου και της Γεωργίας, γεννηθείς το 
1925 στην Αθήνα Αττικής. 

Ζάραγκας Ιωάννης του Δημητρίου και της Μαρίας, γεννηθείς το 

1924 στον Πύργο Ηλείας. 

Μπεζαΐτης Ανδρέας του Παναγιώτη και της Ευφροσύνης, γεννηθείς 
το 1926 στον Ψαθόπυργο Αχαΐας. 

Χαμακιώτης Γεώργιος του Παναγιώτη και της Χαραλάμπως, γεν¬ 
νηθείς το 1927 στην Κλειτορία Αχαΐας. 

Μητσόπουλος Δημήτριος του Φώτη και της Παρασκευής, γεννηθείς 
το 1926 στο Καλλιφώνι Αχαΐας. 

Σαμσαρέλλου Ελένη του Δημητρίου και της Παρησίας, γεννηθείαα 
το 1926 στο Βόλο Μαγνησίας. 

Μπόυγιούκος Αλέξιος του Χρήστου και της Μαρίας, γεννηθείς το 
1923 στη Λυκουρία Αχαΐας. 

Μαυρουδής Γεώργιος του Ιωάννη και της Σμαράγδας, γεννηθείς 
το 1915 στην Πέτρα Λέσβου. 

Αθανασόπουλος Αθανάσιος του Γεωργίου και της Ουρανίας, γεννη¬ 
θείς το 1928 στην Πάτρα Αχαΐας. 

Αραπάκος Κων/νος του Βασιλείου και της Αγαθής, γεννηθείς το 
1928 στα Βερναδαίικα Αχαΐας. 

Νικολοπούλου Αγγελική του Ανδρέα και της Γεωργίας, γεννηθείαα 
το 1925 στο Σαραβάλι Αχαΐας. 

Μιχαλοπούλου Ελένη του Κων/νου, γεννηθείαα το 1925 στα Άνω 
Σουδεναίικα Αχαΐας. 

Οικονομοπούλου Αγγελική του Ευαγγέλου και της Ευτυχίας, γεννη- 
θείσα Ίο 1929 στο Αργοστόλι Κεφαλληνίας. 

Αγγελόπουλος Κων/νος του Ανδρέα και της Τρισεύγενης, γεννηθείς 
το 1923 στο Σιγούνι Αχαΐας. 

Κοσμίδης Κων/νος του Ισαάκ και της Ασήμως, γεννηθείς το 1926 
στην Ακράτα Αχαΐας. 

Τιαννόπουλος Ανδρέας του Χρήστου και της Γεωργίας, γεννηθείς 
το 1925 στο Σούλι Αχαΐας; 

Γιαννόπουλος Χρήστος του Κων/νου και της Αλεξάνδρας, γεννηθείς 
το 1922 στη Γλάστρα Αχαΐας. 

Τσαπαρίλα Πηνελόπη του Φωτίου και της Βασιλικής, γεννηθείσα 
το 1921 στην Κέρτεζη Αχαΐας. 

Γιαννοπούλου Πανωραία του Ιωάννη, γεννηθείσα το 1921 στην 
Κλειτορία Αχαΐας. 

Λάζαρης Δημήτριος του Νικολάου και της Πηνελόπης, γεννηθείς 
το 1926 στους Καριώτες Λευκάδας. 

Αργυρόπουλος Γεώργιος του Αργυρίου και της Αντωνίας, γεννηθείς 
το 1912 στη Χαλανδρίτσα Αχαΐας. 

Σιδέρης Αθανάσιος του Ιωάννη και της θεοδώρας, γεννηθείς το 

1925 στα Φιλία Αχαΐας. 

Βάγια Ευθυμία του Παναγιώτη και της θεοδώρας, γεννηθείσα το 
1917 στον Πριόλιθο Αχαΐας. 

Παπαγιαννακόπουλος Πόνος του Ιωάννη και της Μαρίνας, γεννη¬ 
θείς το 1928 στα Φιλία Αχαΐας. 

Παπαθανίδης Νικόλαος του Κων/νου και της Ελένης, γεννηθείς το 
1928 στο Ρίολο Πατρών Αχαΐας. 

Πανουτσόπουλος Σωτήριος του Κων/νου και της Χριστίνας, γεννη¬ 
θείς το 1927 στην Κλειτορία Αχαΐας. 

Κυδωνιάτης Αναστάσιος του Απόστολου και της Αντωνίου;, γεννη¬ 
θείς το 1917 στη Μικρά Ασία. 

Κάτοικος Παναγιώτης του Νικολάου και της Κσνδύλως, γεννηθείς 
το 1924 στην Κάτω Αχαΐα, Αχαΐας. 

Σπυρόπουλος Παναγιώτης του Γεωργίου και της Αθανασίου;, γεννη¬ 
θείς το 1927 στο Διαικοπτό Αχαΐας. 

(λακόλιας Δημήτριος του Κων/νου και της Παρασκευής, γεννηθείς 
το 1914 στα Κρινόφυτα Αχαΐας. 

Πράπας Κων/νος του Ευσταθίου και της Αγγελικής, γεννηθείς το 
1912 στον Παλαιόπυργο Αιτωλοακαρνανίες. 

Δημόπουλος Πάνος του Θεόδωρου και της Αγγελικής, γεννηθείς το 
1909 στην Κλειτορία Αχαΐοις. 

Παπαδόπουλος Αλέξανδρος του Κων/νου και της Τασούλας, γεννη¬ 
θείς το 1915 στην Άνω Αχαΐα, Αχαΐας. 

Ρουτσούκης Ηλιος του Παναγιώτη και της Τασίοις, γεννηθείς το 
1922 στο Πεύκο Αχαΐας. 

Μητρόπουλος Βασίλειος του Κων/νου και της Μαρίοις, γεννηθείς 
το 1925 στο Ίσωμα Αχαΐας. 

Φωτόπουλος Κων/νος του Ιωάννη και της Ελένης, γεννηθείς το 
1930 στην Άνω Αχαΐα, Αχαΐας. 


Ζουρνατζής Ιωάννης του Γεωργίου και της Καλλιόπης, γεννηθείς 
το 1916 στο Βαθύ Σάμου. 

Θεοδώρου Επαμεινώνδας του Κων/νου και της Αναστασίας, γεννη¬ 
θείς το 1928 στην Καρίτσα Λάρισας. 

Γκολφινόπουλος Γκολφίνος του Δημητρίου και της Ασήμως, γεννη¬ 
θείς το 1900 στη Σκοτάνη Αχαΐοις. 

Παπαδοπούλου Ρουμπινή του Διονυσίου και της Αγγελικής, γεννη¬ 
θείσα το 1905 στη Φολόη Ηλείας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Μαΐου 1987 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-*- 

Αριθ. Δ. 2178/302 (4) 

Τροποποίηση απόφασης συγκρότησης Επιτροπής παροιλαβής ειδών και 
υλικών για την Τυπογραφική (Εκτυπωτική) Μονάδα του Υπουρ¬ 
γείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

' Εχοντας υπόψη: 

1. Το άρθρο 13 παρ. 2 (β) του Π. Δ/τος 636/1977 «Περί διαρθρώ- 
σεως του Υπουργείου Οικονομικών και Οργανισμού των Υπηρεσιών 
αυτού» (ΦΕΚ 209Α'/30.7.1977). 

2. Την 885/22.12.1978 απόφαση της Οικονομικής Επιτροπής 
«Περί εγκρίσεως συστάσεως Τυπογραφικής Μονάδας εις το Υπουργείο 
Οικονομικών». 

3. Την παρ. 15 του άρθρ. 3 (Κεφάλαιο Α') της 0.208/181/26.4. 
1983 κοινής απόφασης των Υπουργών Προεδρίας της Κυβέρνησης 
και Οικονομικών «Αναμόρφωση Συλλογικών Οργάνων Γνωμοδοτικής 
και Αποφασιστικής αρμοδιότητας του Υπουργείου Οικονομικών» (ΦΕΚ 
214 Β'/1982), με την οποία διατηρήθηκαν οι ευκαιριακές Επιτροπές 
που προβλέπονται από τις διατάξεις των άρθρων 83 μέχρι 86 του 
Ν.Δ. 321/1969 (ΦΕΚ 205 Α’ /18.10.69). 

4. Την απόφαση του Υπουργού Οικονομικών αριθμ. 2692/19.2. 
1987 (ΦΕΚ 90 Β'/19.2.87) «Μεταβίβαση της εξουσίας να υπογρά¬ 
φει «Με εντολή Υπουργού» στο Γενικό Γραμματέα του Υπουργείου "Οι¬ 
κονομικών. 

5. Την αριθμ. Μ. 2295/68/22.7.1986 απόφαση συγκρότησης 
Επιτροπής παραλαβής ειδών και υλικών για την Τυπογραφική Μονάδα 
του Υπουργείου Οικονομικών. 

6. Το γεγονός ότι ο Πρόεδρος της Επιτροπής και τακτικό μέλος 
αυτής θωμάς Σκούρτης, συνταξιοδοτήθηκε, αποφασίζουμε: 

1. Τροποποιούμε την αριθμ. Μ. 2295/68/22.7.1986 απόφαση 
«Συγκρότηση επιτροπής παραλαβής ειδών και υλικών για την Τυπο¬ 
γραφική Μονάδα του Υπουργείου Οικονομικών» και ορίζουμε το Γορα- 
νίτη Παναγιώτη, υπάλληλο με βαθμό Α' του Κλάδου ΠΕΙ Εφορια¬ 
κών, πρόεδρο και τακτικό μέλος της Επιτροπής, σε αντικατάσταση 
του θωμά Σκούρτη, που συνταξιοδοτήθηκε, με αναπληρωτή το Δημή- 
τρη Καραπάνο, υπάλληλο του αυτού βαθμού και Κλάδου. 

2. Κατά τα λοιπά ισχύει η απόφαση αριθμ. Μ. 2295/68/22.7. 
1986. 

3. Η απόφαση αυτή να δημοσιευθεί στην Εφημερίδα της Κυβέρνη- 
σης. 

Αθήνα, 28 Απριλίου 1987 
Με εντολή Υπουργού 
Ο Γεν. Γραμματέας 
ΓΕΩΡΓ. ΑΔΑΜΟΠΟΥΛΟΣ 

- ♦ - 

Αριθ. Β1/274 (5) 

Μετονομασία, ανασυγκρότηση και επανακαθορισμός αρμοδιοτήτων της 
Επιτροπής Εκμετάλλευσης Αγροκτημάτων της Ανωτάτης Γεωπο¬ 
νικής Σχολής Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

’ Εχοντας υπόψη: 

1. Τις διατάξεις: α) της παραγράφου 4 του άρθρου 3 του νόμου 
1268/1982 (ΦΕΚ 87) και β) της απόφασης Η. 1022/1987 «αρμο¬ 
διότητες υφυπουργών ΥΠΕΠΘ» (ΦΕΚ 84) και 

2. Τη γνώμη της συγκλήτου της Ανωτάτης Γεωπονικής Σχολής 
Αθηνών (συνεδρίαση: 7.11.1986), αποφασίζουμε: 

Άρθρο 1 

1. Η Επιτροπή Εκμετάλλευσης Αγροκτημάτων της Ανωτάτης Γεω¬ 
πονικής Σχολής (ΑΓΣΑ),που διατηρήθηκε με το άρθρο 25 της απόφα¬ 
σης ΣΤ5/13/82 (ΦΕΚ 429/24.6.82 τ. Β') της οποίας η ανασυγκρό¬ 
τηση και ο επανακαθορισμός αρμοδιοτήτων προβλέπεται με την αριθ. 
Β1/667/14.8.84 (ΦΕΚ τ. Β'624/7.9.1984) Υπουργική απόφαση 
μετονομάζεται σε «Επιτροπή Αξιοποίησης Αγροκτημάτων και Γεωργι- 
κών Εγκαταστάσεων της Α.Γ.Σ.Α.». 

2. Οι αρμοδιότητες και οι υποχρεώσεις της, όπως και τα λειτουρ¬ 
γικά θέματα που την αφορούν, ορίζονται στα επόμενα άρθρα αυτήςτης 
απόφασης. 

3. Η Επιτροπή Αξιοποίησης Αγροκτημάτων και Γεωργικών Εγκα¬ 
ταστάσεων της Α.Γ.Σ.Α. θα αναφέρεται στα επόμενα άρθρα ως «Επι¬ 
τροπή». 

Άρθρο 2 
Συγκρότηση 

1. Η Επιτροπή αποτελείται από τα ακόλουθα εννέα (9) μέλη: 

α) Τον Πρύτανη της Σχολής, ως Πρόεδρο. 

β) Τον Αντιπρύτανη Οικονομικού Προγραμματισμού και Ανάπτυ¬ 
ξης, ως Αντιπρόεδρο. 

γ) Τρία (3) μέλη από το επιστημονικό προσωπικό του Τμήματος 
Γεωργικής Παραγωγής. 

δ) Τρία (3) μέλη από το επιστημονικό προσωπικό του Τμήματος 
Γεωργικής Ανάπτυξης και 

ε) Έναν (1) εκπρόσωπο των φοιτητών. 

2. Τα υπό στοιχεία (γ) και (δ) μέλη με τους αναπληρωτές τους 
ορίζονται από τις Γενικές Συνελεύσεις των Τμημάτων. Ο υπό στοιχείο 
(ε) εκπρόσωπος μαζί με τον αντίστοιχο αναπληρωτή του ορίζονται 
σύμφωνα με τις διατάξεις του άρθρου 2 (παρ. 3β) του Ν. 1268/82 
όπως αντικαταστάθηκε από το άρθρο 79 (παρ. 1 και 2) του Ν. 
1566/1985. 

3. Η- θητεία των υπό στοιχεία (γ) έως (ε) μελών της Επιτροπής 
ορίζεται διετής. 

4. Στις συνεδριάσεις της Επιτροπής συμμετέχει, χωρίς ψήφο, ο 
προϊστάμενος της υπηρεσίας κτημάτων ή ο αναπληρωτής του. 

5. Γραμματέας της Επιτροπής ορίζεται από τον Πρύτανη διοικητι¬ 
κός υπάλληλος της Σχολής. 

Άρθρο 3 

Αρμοδιότητες- Υποχρεώσεις 

1. Η Επιτροπή καταρτίζει κατ’ έτος το σχέδιο Αξιοποίησης των 
Αγροκτημάτων και Γεωργικών Εγκαταστάσεων της Σχολής, το οποίο 
υποβάλλει για έγκριση στη Σύγκλητο του ιδρύματος μέσα στο μήνα Σε¬ 
πτέμβριο. 

2. Είναι δυνατή κατά τη διάρκεια του έτους τροποποίηση ή συμπλή¬ 
ρωση του σχεδίου Αξιοποίησης των Αγροκτημάτων και Γεωργικών 
Εγκαταστάσεων της Σχολής με τη διαδικασία που προβλέπεται στην 
προηγούμενη παράγραφο. 

3. Η Επιτροπή καταρτίζει τον προϋπολογισμό εσόδων και εξόδων 
του σχεδίου που το υποβάλλει για έγκριση στο Δ.Σ. του Ειδικού Τα¬ 
μείου. 

4. Η Επιτροπή εισηγείται στο Δ.Σ. του Ειδικού Ταμείου τήν πρόσ¬ 
ληψη εποχιακού προσωπικού εν γένει, την προμήθεια, πάσης φύσεως 


υλικών, ως και την πραγματοποίηση εξόδων που απαιτούνται για την 
εφαρμογή του προγράμματος αξιοποίησης αγροκτημάτων και γεωργι¬ 
κών εγκαταστάσεων της Σχολής. 

5. Η Επιτροπή εισηγείται στη Σύγκλητο τη διάθεση αγρών, δενδρώ- 
νων, θερμοκηπίων και λοιπών εγκαταστάσεων για την ανάπτυξη εκ¬ 
παιδευτικών και ερευνητικών δραστηριοτήτων. 

6. Η Επιτροπή εισηγείται στη Σύγκλητο τη σύσταση ειδικών επιστη¬ 
μονικών επιτροπών για την αντιμετώπιση προβλημάτων που σχετίζο¬ 
νται με την αξιοποίηση των κτημάτων. 

7. Η εφαρμογή του σχεδίου Αξιοποίησης Αγροκτημάτων και Γεωρ¬ 
γικών Εγκαταστάσεων και η εν γένει εκτέλεση των εργασιών που 
προβλέπονται σ’ αυτό ανατίθενται στην υπηρεσία κτημάτων, η οποία 
είναι υπεύθυνη για την εκτέλεσή τους σύμφωνα με τις οδηγίες της 
Επιτροπής, που παίρνει από τον πρόεδρό της ή τον αναπληρωτή του. 

Άρθρο 4 

Λειτουργικά θέματα 

1. Η Επιτροπή συνεδριάζει καθ’ όλο το έτος για θέματα της αρμο- 
διότητάς της και καλείται σε τακτές συνεδρίες ή και έκτακτες από τον 
πρόεδρό της ή απουσία του, από τον αντιπρόεδρο. 

2. Είναι δυνατή η έκτακτη σύγκλησή της αν το ζητήσουν τα πέντε 
(5) από τα εννέα (9) μέλη της Επιτροπής με αίτησή τους αν τούτου 
ζητηθεί από τον πρύτανη ή τον αναπληρωτή του. 

Η έκτακτη σύγκληση πραγματοποιείται υποχρεωτικά στην αμέσως 
πρώτη τακτή ημέρα συνεδριάσεως από την κατάθεση της αιτήσεως 
στη γραμματεία. 

3. Οι προσκλήσεις συνεδριάσεως της Επιτροπής αποστέλλονται από 
τον πρόεδρο με τα θέματα της ημερήσιας διάταξης δύο ημέρες προ 
της ημέρας συνεδρίασης είτε πρόκειται για τακτή ή έκτακτη συνε¬ 
δρίαση. 

4. θέματα εκτός ημερήσιας διάταξης είναι δυνατό να συζητηθούν 
στην επομένη συνεδρίαση μετά από απόφαση των παρόντων μελών 
της Επιτροπής. 

5. Απαρτία υπάρχει όταν είναι παρόντα τουλάχιστον τα 5 από τα 
9 μέλη της Επιτροπής, μεταξύ των οποίων, όμως απαραίτητα ο πρόε¬ 
δρος και ο αντιπρόεδρος. 

6. Τα θέματα εισηγείται στην Επιτροπή ο πρόεδρος ή ο προεδρεύων 
αντιπρόεδρος και οι αποφάσεις της λαμβάνονται με απόλυτη πλειοψη- 
φία των παρόντων μελών. 

7. ·Ο γραμματέας Επιτροπής τηρεί πρακτικά εκάστης συνεδρίας, τα 
οποία επικυρώνονται κατά την ίδια ή άλλη συνεδρία, υπογράφονται δε 
από τα παρόντα κατά τη συνεδρία μέλη. 

8. Οι αποφάσεις της Επιτροπής που απευθύνονται προς την υπηρε¬ 
σία κτημάτων ή οι προτάσεις προς τη διοίκηση της σχολής είναι δυνατό 
να προωθούνται και προ της επικυρώσεως των πρακτικών αλλά μόνο 
από ειδική απόφαση της επιτροπής η οποία αναφέρεται στα πρακτικά. 

Άρθρο 5. 

Η απόφαση Β1/667/1984 (ΦΕΚ 624) καταργείται. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 30 Απριλίου 1987 

Ο ΥΦΥΠΟΥΡΓΟΣ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





